open-index/open-wikipedia-markdown huggingface dataset:
פרד רוטן

**פרדריקוס יקובס רוטן** (בהולנדית: **Fredericus Jacobus Rutten**; נולד ב-5 בדצמבר 1962) הוא כדורגלן עבר ומאמן כדורגל הולנדי.

## קריירה
רוטן נולד בעיירה לה-ורנה במחוז חלדרלנד. כשחקן רוטן היה כל שנותיו בקבוצת נעוריו טוונטה אנסחדה ההולנדית, שם שיחק כבלם. ב-317 הופעות ליגה הוא כבש 11 פעמים. רשם הופעה אחת במדי נבחרת הולנד, פרש בסוף 1992.

כשנה לאחר פרישתו ממשחק החל את קריירת האימון. תחילה כמאמן נוער בטונטה ולאחר מכן כעוזר מאמן. ב-1999 הוא הפך לראשונה למאמן ראשי בטוונטה ושימש בתפקיד במשך שנתיים, כשבעונה השנייה הוא זכה בגביע אחרי ניצחון על פ.ס.וו בפנדלים. לאחר מכן שימש כעוזרו של מאמן פ.ס.וו. איינדהובן חוס הידינק, וב-2006 שב לטוונטה כמאמן ראשי. את עונתו השנייה במועדון (07/08) סיים במקום הרביעי בליגה והעפיל לליגת האלופות בזכות ניצחון על אייאקס במשחקי הפלייאוף. בסיום העונה קיבל את פרס "ריינולס מיכלס" - מאמן השנה בהולנד.

עונה לאחר מכן חתם לשנתיים בשאלקה 04. למרות סגל שכלל שחקנים כמו איבן רקיטיץ', מנואל נוייר, חליל אלטינטופ ועוד, הוא לא הרשים על הקווים ופוטר לפני סיום העונה. לאחר חוסר ההצלחה בגרמניה חזר פרד להולנד וחתם בפ.ס.וו כמאמן ראשי. בשתי עונותיו הראשונות סיים במקום השלישי בליגה, כאשר ב-24 באוקטובר 2010 רשם ניצחון 10-0 על פיינורד החזקה. מדובר בהפסד הגדול ביותר בהיסטוריה של פיינורד. בעונתו השלישית במועדון פוטר לקראת סיום העונה, ומחליפו פיליפ קוקו הוביל את הקבוצה לזכייה בגביע הולנד. בשנים אלו שיחקו תחתיו שחקנים כמו איברהים אפליי, דרייס מרטנס, ג'רמיין לנס, ויינלדום ועוד.

התחנה הבאה שלו הייתה ויטסה בין השנים 2012-2013 איתה סיים במקום הרביעי בליגה ועזב בסיום העונה. בעונת 2014-2015 חתם רוטן בפיינורד הוא הצליח להעפיל איתה לשלב הבתים של הליגה האירופית ולאחר מכן גם להעפיל לשלב הנוקאאוט שם הודח על ידי רומא. בסיום העונה עזב לאחר שלא הצליח להבטיח את המקום לליגה האירופית. את העונה האחרונה העביר כמאמן ראשי בדובאי בקבוצת אל-שבאב.

ב-24 בינואר 2018 מונה למאמן מכבי חיפה. את משחק הבכורה שלו על הקווים העביר ב-27 בינואר נגד מכבי פתח תקווה באצטדיון סמי עופר, אשר הסתיים בתוצאה 1–1. תחת הדרכתו המשיכה הקריסה של הקבוצה והיא הסתבכה במאבקי התחתית בסכנת ירידה לליגה הלאומית, אך סיימה לבסוף במקום ה-10 ונשארה בליגה. הקבוצה המשיכה ביכולתה החלשה גם בפתיחת העונה הבאה והשיגה רק תשע נקודות בשמונת המשחקים הראשונים. בעקבות התפטרותו של מוחמד אלאך מתפקיד המנהל המקצועי של הקבוצה הודיע רוטן גם הוא על התפטרות. ב-6 בינואר 2019 מונה למאמן אנדרלכט הבלגית. ב-16 באפריל 2019 פוטר מתפקידו.

## סטטיסטיקה כמאמן

(*הסטטיסטיקה במכבי חיפה מעודכנת לתאריך 10.10.2018 - 6 משחקים לעונת 2018/19)

## קישורים חיצוניים

* 
* 

## הערות שוליים

קטגוריה:בלמי כדורגל הולנדים
קטגוריה:כדורגלני נבחרת הולנד
קטגוריה:כדורגלנים הולנדים
קטגוריה:כדורגלני טוונטה
קטגוריה:מאמני כדורגל הולנדים
קטגוריה:מאמני טוונטה
קטגוריה:מאמני פ.ס.וו. איינדהובן
קטגוריה:מאמני שאלקה 04
קטגוריה:מאמני ויטסה ארנהם
קטגוריה:מאמני פיינורד
קטגוריה:מאמני מכבי חיפה
קטגוריה:מאמני אנדרלכט
קטגוריה:מאמני כדורגל זרים בישראל
קטגוריה:הולנדים שנולדו ב-1962
דמויי יונקים

**דמויי יונקים** (שם מדעי: **Mammaliaformes**) היא קבוצה קדומה של יצורים מקבוצת הסינאפסידה שהתפתחו מהקיינודונטיים (Cynodontia) לפני 225 מיליון שנה בתקופת הטריאס ומהם התפתחו היונקים המודרניים. הטקסונים היחידים מקבוצה זו שחיים כיום הם התת-מחלקות קדם-יונקים (Yinotheria) ויונקים אמיתיים (Theria).

יצורים אלה היו בעלי גדלים שונים אך רובם הגדול היו קטנים ודמויי עכברים או חדפים. חלקם כמו הקסטרוקאודה גם חיו במקווי מים. רובם היו פעילי לילה, עקב הטורפים הזוחלים שצדו במשך היום ותפסו את הגומחות הקיימות ליצורים גדולים. לאחר היכחדות הדינוזאורים הם התחילו לגדול ולהתפתח למגוון צורות.

גופם הזכיר גוף יונק עם פרווה ומערכות שיניים של יונקים, אך הם הטילו ביצים. יצורים אלה התפתחו ליונקי הביב המודרניים ולשאר היונקים. ב-2020 דווח על מציאתו של מאובן אדלאת'ריום הויי המתאפיין בגודלו החריג ביחס לדמויי יונקים אחרים מאותה תקופה.

## מיון

* קבוצה **דמויי יונקים** (Mammaliaformes)
** קבוצה Morganucodonta - נכחדה
*** משפחה Morganucodontidae - בו המורגנוקודון, אריטרותריום ומגזוסטרודון
*** משפחה Megazostrodontidae
** קבוצה Docodonta - נכחדה
*** משפחה Docodontidae
** קבוצה Haramiyida - נכחדה
*** משפחה Haramiyaviidae
*** משפחה Eleutherodontidae
*** משפחה Theroteinidae
*** משפחה Thomasiidae
** מחלקה יונקים (Mammalia)

## קישורים חיצוניים

## הערות שוליים

*
קטגוריה:טקסונים קיימים שהתפתחו בטריאס עליון
קטגוריה:ענפי בעלי חיים
מדבדב (פירושונים)

**מדבדב** (ברוסית: **Медведев**) הוא שם משפחה.

קטגוריה:שמות משפחה
שבתי מרשקוב

[ממוזער|קטעי העתקה של הספר "[עץ חיים (ספר)|עץ חיים" בכתב ידו של הרב שבתי מרשקוב. הדף כתוב משני עבריו]]
רבי **שבתי מרשקוב** (לעיתים **ראשקוויר**; ?? - כ"א בסיוון ה'תקכ"ה) מקובל וסופר סת"ם. התפרסם בשל סידור שערך על פי כוונות האר"י - "סידור רבי שבתי מרשקוב" (להבדיל מ"סידור רבי שבתי" הקדום יותר של רבי שבתי סופר מפרעמישלא). רבי שבתי היה בן הדור הראשון של תנועת החסידות, כינה את רבי מאיר מפרמישלאן "מורי". נמסר גם כי קיבל את מרותו של הבעל שם טוב. מצאצאיו התפתחה חסידות רשקוב.

## ביוגרפיה
ימין|מסגרת|שלט הכוונה לציון של רבי שבתי מרשקוב, בעיר רשקוב שברפובליקה המולדובנית של פרידנסטרוביה
נולד לרבי צבי הירש, כמעט ואין ידועים פרטים על ילדותו. התגורר ברשקוב שבפודוליה (כיום בטרנסניסטריה). היה מקובל ואף העתיק כתבים שונים בקבלה בכתב ידו.

ב-2022, 300 שנה לאחר מותו, אותרה מצבתו של רבי שבתי בבית החיים בעיירת ברשקוב, על ידי ישראל מאיר גבאי.

### סידורו
כאמור, התפרסם בעיקר בזכות 'סידור' שערך על פי נוסח וכוונות האר"י, שלימים הפך לאחד ממקורותיו של נוסח ספרד. בסידור מזכיר חידושים בקבלה ששמע מפי הבעל שם טוב. רבי מנחם מנדל שניאורסון אמר באחת משיחותיו כי מכל סידורי האריז"ל הרבים שהודפסו, סידורו של רבי שבתי מרשקוב הוא המוסמך לקבוע את נוסח האריז"ל.

הסידור נדפס לראשונה בשנת תקנ"ד בקוריץ, עם הסכמות שונות, ביניהם הסכמתו של רבי זושא מאנפולי והמגיד מקוז'ניץ. מהדורה נוספת נדפסה בשנת תרכ"ו בלבוב.

## חסידות רשקוב

רבי שבתי היה מייסד חסידות רשקוב היא חסידות שפעלה בבסרביה, שבמרחב האוקראיני-רומני.

## משפחתו
אחיו של רבי שבתי היה רבי ישראל רב בקאוושן ובלבי. בנו רבי יוסף מילא את מקום אביו באדמו"רות והיה תלמידו של רבי פנחס מקוריץ. נפטר בה' באדר תק"פ.

## חיבוריו
* **סידור רבי שבתי** - הרכיב את סידורו מהסידור "קול יעקב" אך השמיט את המקומות בהם שונה "קול יעקב" מכוונות האריז"ל ומצטט רבות מסידור האריז"ל. סידורו נשאר בכתב יד. בשנת תקנ"ד נדפס בקוריץ "סדר תפלה מכל השנה עם כוונות האר"י". הנוסח הוא כמנהג ספרד (אשכנז חסידי) ובנוי על סידור כת"י רבי שבתי מראשקוב וסידור רבי אשר מרגליות בתוספת ייחודים מהבעש"ט.
* **כללות תיקון ועליות העולמות** - בו הוא מבאר את התיקון שגורמות המצוות כפי שקיבל מהבעל שם טוב, על פי סדר קיומם במהלך היום.
* **אספת אמרים** - פירוש על מדרש רבה, נדפס מאהלוב תקס"ט, ורשא תרל"ד.
* **פירושים על הזוהר וכתבי האר"י** - בכתב יד

## קישורים חיצוניים
;כתביו
* 
* 
* 

## הערות שוליים

קטגוריה:חסידים
קטגוריה:סידורים ומחזורי תפילה
קטגוריה:ילידי 1655
קטגוריה:נפטרים ב-1774
אלקטרון (משגר)

**אלקטרון** (באנגלית: **Electron**) הוא משגר לוויינים של החברה הניו זילנדית־אמריקאית רוקט לאב , המיועד לשיגור לוויינים זעירים, כגון קיובסאט, למסלול לווייני נמוך. היכולת הנומינלית של המשגר היא שיגור מטען במשקל 200 ק"ג למסלול מסונכרן־שמש בגובה של 500 ק"מ, אך המשקל המקסימלי שהוא מסוגל לשגר למסלול עומד על 300 ק"ג, בעלות של כ־4.9 מיליון דולר לשיגור.

פיתוח המשגר אלקטרון החל בשנת 2012 וטיסת הבכורה שלו נערכה ב־25 במאי 2017, אך המשגר נכשל להיכנס למסלול. טיסת המבחן השנייה ב־21 בינואר 2018, הייתה הראשונה שהושלמה בהצלחה. אתר השיגור של המשגר רוקט לאב - מתחם שיגורים 1 נמצא בבעלות פרטית של חברת רוקט לאב, וממוקם בחצי האי מאהיה  שבאי הצפוני של ניו זילנד.

חברת רוקט לאב הוקמה בשנת 2006 על ידי אזרח ניו זילנד פיטר בק, במטרה "להסיר את החסמים ל[תעשיית] החלל המסחרית באמצעות סיפוק הזדמנויות שיגור תכופות למסלול לווייני נמוך", על פי אתר החברה.

## תיאור המשגר
250px|ממוזער|ימין|אתר השיגור של אלקטרון בחצי האי מאהיה, שבאי הצפוני של ניו זילנד
למשגר עיצוב בסיסי דו־שלבי, עם אופציה לשלב שלישי נוסף. השלב הראשון מאיץ את כלל הרכב בשלבים הראשונים של השיגור, ומתנתק מהשלב העליון לאחר כילוי הדלק שלו. לאחר ההתנתקות, המנוע של השלב השני מופעל ומכניס את המטען המשוגר למסלול סביב כדור הארץ. שלב שלישי נוסף, אופציונלי, שנחשף בינואר 2018, מיועד לספק גמישות רבה יותר במסלול הסופי של הלוויינים, ולעגל את המסלול האליפטי שהשלב השני מכניס אותם אליו. קוטרו של המשגר 1.2 מטר והוא מתנשא לגובה של 17 מטר.

השלב הראשון מכיל תשעה מנועי דלק נוזלי מסוג רתרפורד , הקרוי על שם יליד ניו זילנד והפיזיקאי זוכה פרס נובל ארנסט רתרפורד. השלב הראשון יוצר ברגע ההמראה 162 קילו־ניוטון של דחף. לשלב השני והעליון של המשגר יש מנוע רתרפורד יחיד המותאם לפעילות בתנאי ריק, שכן הוא מופעל לאחר התנתקות מהשלב הראשון בשלבים הגבוהים ביותר של האטמוספירה, עם דחף של 22 קילו־ניוטון.

מנוע הרתרפורד שורף דלק נוזלי מסוג RP-1 (דלק קרוסין מזוקק) וחמצן נוזלי (LOX). המנוע הוא הראשון מסוגו בעולם שמפעיל את משאבות הטורבו שבו באמצעות מצבר חשמלי. המשאבות אחראיות על שאיבת והזרקת הדלק הנוזלי והחמצן הנוזלי לתא הבעירה של המנוע. במנגנון הסטנדרטי המכונה "מעגל מחולל גז" , תא בעירה משני יוצר גז חם שמפעיל את המשאבות. לפי החברה, הפעלתן באופן חשמלי מגביר את יעילות המנוע מ־50% ל־95%. רכיבי המנוע מיוצרים בהדפסה תלת-ממדית.

רוקט לאב חשפה לאחר טיסת המבחן השנייה של המשגר, והראשונה שהושלמה בהצלחה, כי בחנה בניסוי שלב רקטי שלישי המכונה "kick stage". השלב מופעל באמצעות מנוע בשם "קירי" (Curie) שגם כן נבנה על ידי החברה באמצעות הדפסת תלת-ממד. מטרתו לספק ללקוחות החברה גמישות רבה יותר במסלול אליו יוכנסו המטענים שלהם.

"רוקט לב" מתכננת להנחית את המשגר באמצות מצנח  שיתפס ע״י מסוק באוויר כדאי להפוך את המשגר לרב שימושי, במהלך שיגור בדצמבר 2020 נוסה המצנח וטיל נאסף ע״י אוניה כדי לבדוק כדאיות לשיגור חוזר.

בשנת 2023 החלו שיגורים מנמל החלל האזורי המרכז-אטלנטי.

## פרטי ארבעת השיגורים הראשונים

## קישורים חיצוניים

* אלקטרון, באתר חברת Rocket Lab

## הערות שוליים

קטגוריה:משגרי לוויינים וחלליות
קטגוריה:ניו זילנד: מדע וטכנולוגיה
קטגוריה:מיזמי חלל פרטיים
קיינודונטיים

230px|ממוזער|''Chiniquodon''
**קיינודונטיים** (שם מדעי: Cynodontia) היא קבוצה קדומה של יצורים ממחלקת הסינאפסידה שהיו מאבותיהם של היונקים המודרניים ודמויי היונקים. הקיינודונטים הראשונים הופיעו בתקופת הפרם ושגשגו עד לתקופת הטריאס, אז החלו להגיע הדינוזאורים ולדחוק אותם הצידה.

רוב מאובניהם נמצאו ביבשות הדרומיות, באמריקה הדרומית, אפריקה, הודו ואנטארקטיקה אך גם באמריקה הצפונית, בלגיה וצרפת.

יצורים אלה היו דומים גם לזוחלים וגם ליונקים. הם נעו עם רגליים שהזדקרו לצדדים והטילו ביצים אך היו להם לסתות דמויות לסתות יונקים וכנראה שהם עטו שיער על גופם. חלקם היו ציידים ואחרים ניזונו מעשב.

## מיון
*קבוצה **קיינודונטיים** (Cynodontia)
****משפחה Dviniidae - נכחדה
****משפחה Cynognathidae - נכחדה
****משפחה Thrinaxodontidae - נכחדה. בה הטרינקסודון
****משפחה Chiniquodontidae - נכחדה. בה הפרובלסודון
****משפחה Tritheledontidae - נכחדה
****משפחה Probainognathidae - נכחדה
****משפחה Diademodontidae - נכחדה
****משפחה Trirachodontidae - נכחדה
****משפחה טרוורסודונטיים (Traversodontidae) - נכחדה
****משפחה Tritylodontidae - נכחדה. בה האוליגוקיפוס
****משפחה Procynosuchidae - נכחדה
****משפחה Galesauridae - נכחדה
****משפחה Docodontidae - נכחדה
****משפחה Simpsonodontidae - נכחדה
****משפחה Tegotheriidae - נכחדה
**קבוצה דמויי יונקים (Mammaliaformes)
***מחלקה יונקים (Mammalia)

## קישורים חיצוניים

* 

*
קטגוריה:בעלי חיים שתוארו ב-1861
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1861
אוזנית הכלך

**אוזנית כלך** (שם מדעי: *Pleurotus eryngii*) או בשמה המסחרי של הזן המתורבת **פטריית מלך היער** הוא מין של פטריות מאכל הנפוץ בארצות הים התיכון. היא גדלה בישראל תחת צמחי כלך מצוי, כלך מרוקני וחרחבינה מכחילה.

## תיאור
אוזנית הכלך היא הפטרייה הגדולה ביותר בסוגה, *[[Pleurotus]]*, אשר מכיל גם את פטריית היער (*Pleurotus ostreatus*). יש לה גוף עבה, בשרני ולבן והכובע שלה קטן ובצבע חום-זהוב. טווח תפוצתה הטבעי משתרע מהאוקיינוס האטלנטי דרך אגן הים התיכון ומרכז אירופה לתוך מערב אסיה והודו. בניגוד למינים אחרים של *Pleurotus*, אשר מתפתחות מעובש של גזעים, אוזנית הכלך היא טפילה על שורשים של צמחים עשבוניים, על אף שהן עשויות גם לגדול בצורה מתורבתת על פסולת אורגנית.

## שם
שמה הלטיני של הפטרייה נובע מהעובדה שהיא נוטה לגדול בקרבת החרחבינה (Eryngium). שמה האנגלי, King Oyster, מביע את גודלה, ושמה המסחרי בעברית, "מלך היער", ניתן לה על ידי היבואנית, מירה ויגנסברג, בהשראת שמה האנגלי של הפטריה.

## זנים
זנים שונים של המין נוטים לצמוח בצמוד למיני צמחים שונים.
* *Pleurotus eryngii var. eryngii* - בצמוד לחרחבינה.
* *Pleurotus eryngii var. ferulae* בצמוד לכלך מצוי
* *Pleurotus eryngii var. tingitanus* בצמוד לכלך מרוקני
* *Pleurotus eryngii var. elaeoselini* בצמוד ל-*Elaeoselinum asclepium*
* *Pleurotus eryngii var. thapsiae* בצמוד ל-*Thapsia garganica*

## שימושים
לפטרייה חיי מדף ארוכים. שיטת גידול אפקטיבית נוצרה ביפן ב-1993. הפטריות הפכו פופולריות שם במגוון רחב של מנות, ובימינו הן מתורבתות ונמכרות באופן מסחרי באוסטרליה, בריטניה, טייוואן, סין, דרום קוריאה, איטליה, מוז'י דאס קרוזס בברזיל ובארצות הברית. פטריות מיובאות נמכרות גם באופן מסחרי בדרום אפריקה. יש לה מעט טעם או ניחוח כאשר היא טרייה ולא מבושלת. כאשר היא מבושלת, היא מפתחת טעם אומאמי האופייני לפטריות.

אוזנית הכלך עשויה להכיל כימיקלים המעוררים את המערכת החיסונית.

כמו חלק מהמינים האחרים בסוג *Pleurotus*, אוזנית הכלך תוקפות תולעים נימיות ועשויות לשמש כאמצעי הגנה נגד טפילים אלה כאשר כלבים וחתולים נדבקים בהן.

## ראו גם
* פטריות מרפא

## קישורים חיצוניים

## הערות שוליים

קטגוריה:פטריות בסיסה
קטגוריה:פטריות שתוארו ב-1872
קטגוריה:ארץ ישראל: פטריות
קטגוריה:פטריות מאכל
ססיליה, נסיכת יוון ודנמרק

**ססיליה, נסיכת יוון ודנמרק** (ביוונית: **Πριγκίπισσα Καικιλία και Ελλάδας και Δανίας**, 22 ביוני 1911 - 16 בנובמבר 1937), הייתה בתם של אנדראס, נסיך יוון ודנמרק ואליס, נסיכת בטנברג, ואשתו של גאורג דונאטוס, נסיך הכתר של הסן.

## ביוגרפיה
ססיליה נולדה ב-22 ביוני 1911 בארמון טאטו שביוון. היא הייתה בתו של אנדראס, נסיך יוון ודנמרק, נכדתו של גאורגיוס הראשון, מלך היוונים, נינתו של כריסטיאן התשיעי, מלך דנמרק, ודור חמישי לניקולאי הראשון, קיסר רוסיה. דרך אמה, אליס, נסיכת בטנברג, היא הייתה דור חמישי לוויקטוריה, מלכת הממלכה המאוחדת.

אחיה הצעיר של ססיליה היה הנסיך פיליפ, בעלה של המלכה אליזבת השנייה, ואחד מדודיה היה לואי מאונטבאטן. בשנת 1922 היו ססיליה ואחיותיה שושבינות בחתונת דודן מצד האם לואי מאונטבאטן עם אדווינה אשלי.

משפחתה של ססיליה, יחד עם שאר משפחת המלוכה היוונית, נאלצה לעזוב את יוון לאחר מלחמות הבלקן. המשפחה התיישבה בצרפת, אולם בשל בריאותה הרופפת של הנסיכה אליס החלה המשפחה להתפזר באירופה: הנסיך פיליפ עבר לגור עם קרוביו באנגליה, בעוד אחיותיו נישאו לנסיכים גרמנים והתיישבו בגרמניה. ב-2 בפברואר 1931 התחתנה ססיליה עם גאורג דונאטוס, נסיך הכתר של הסן, ממנו נולדו לה שלושה ילדים ואחד נהרג בתאונת מטוס סמוך ללידה. אמה אליס, שחוותה התמוטטות עצבים ואובחנה כסכיזופרנית, אושפזה בבית חולים בשווייץ ונשארה שם למשך שנתיים. ב-1 במאי 1937 הצטרפו ססיליה ובעלה למפלגה הנאצית.

ב-9 באוקטובר 1937 מת חמיה ארנסט לודוויג, הדוכס הגדול של הסן, וגאורג דונאטוס ירש את תאריו. ב-16 בנובמבר אותה שנה טסו ססיליה שהייתה בחודש שמיני להריונה עם בעלה ושני בניה לבריטניה, על מנת להשתתף בחתונת גיסה לודוויג, נסיך הסן עם מרגרט גדס. בהיותם מעל בלגיה החלה ססיליה ללדת, והטייס ניסה לנחות, אולם התנגש בארובה של מפעל באוסטנדה, ובעקבות כך המטוס התרסק וכל הנוסעים נהרגו.

בעקבות האסון התקיימה החתונה בטקס צנוע וקטן, וכל המשתתפים היו לבושים בבגדי אבל. מיד לאחר החתונה יצא גיסה לודוויג לזירת התאונה, ולאחר מכן נערכה ההלווייה בהשתתפות גיסיה, גוטפריד, נסיך הוהנלוהה-לאנגנבורג, ברטולד, מרקיז באדן ואחיה פיליפ, נסיך יוון ודנמרק, וכן אוגוסט וילהלם, נסיך פרוסיה ולואי מאונטבאטן.

בתחילת 1938 אומצה בתם של גאורג דונאטוס וססיליה יוהנה, נסיכת הסן על ידי דודיה לודוויג, נסיך הסן ואשתו מרגרט, אולם היא מתה בשנת 1939 כתוצאה מדלקת קרום המוח.

## משפחתה
ב-2 בפברואר 1931 התחתנה ססיליה עם גאורג דונאטוס, נסיך הכתר של הסן, ממנו נולדו לה שלושה ילדים חיים:
* לודוויג, נסיך הסן (1931–1937)
* אלכסנדר, נסיך הסן (1933–1937)
* יוהנה, נסיכת הסן (1936–1939)
* בן - נהרג בתאונת מטוס בסמוך ללידתו (1937)

## אילן יוחסין

## קישורים חיצוניים

* 

קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות דניות
קטגוריה:אנשי מלוכה נאצים
קטגוריה:ילידות 1911
קטגוריה:נפטרות ב-1937
לודוויג, נסיך הסן

**לודוויג, נסיך הסן** (בגרמנית: **Georg Donatus, von Hessen und bei Rhein**; 20 בנובמבר 1908 – 20 במאי 1968), היה נסיך גרמני מבית הסן, והטוען לתואר הדוכס הגדול של הסן.

## ביוגרפיה
לודוויג נולד ב-20 בנובמבר 1908 בדרמשטאדט שהשתייכה לדוכסות הגדולה של הסן, לארנסט לודוויג, הדוכס הגדול של הסן ולאלאונורה, נסיכת זולמס-הוהנזולמס-ליך, בתם של הרמן, נסיך זולמס-הוהנזולמס-ליך ואגנס, רוזנת שטולברג-ורניגרודה.

ב-9 באוקטובר 1937 מת אביו ארנסט לודוויג, הדוכס הגדול של הסן, ואחיו גאורג דונאטוס, נסיך הכתר של הסן ירש את תאריו. ב-16 בנובמבר אותה שנה טס גאורג דונאטוס עם אשתו ססיליה, נסיכת יוון ודנמרק שהייתה בחודש שמיני להריונה ושני בניו לבריטניה, על מנת להשתתף בחתונת לודוויג עם מרגרט גדס, בתם של אוקלנד גדס, ברון גדס הראשון ואיזבלה רוס, אותה פגש במהלך אולימפיאדת גרמיש-פרטנקירכן (1936). בהיותם מעל בלגיה החלה ססיליה ללדת, והטייס ניסה לנחות, אולם התנגש בארובה של מפעל באוסטנדה, ובעקבות כך המטוס התרסק וכל הנוסעים נהרגו.

בעקבות האסון התקיימה החתונה בטקס צנוע וקטן, וכל המשתתפים היו לבושים בבגדי אבל. מיד לאחר החתונה יצא לודוויג לזירת התאונה, ולאחר מכן נערכה ההלווייה בהשתתפות גיסיו של גאורג דונאטוס, גוטפריד, נסיך הוהנלוהה-לאנגנבורג, ברטולד, מרקיז באדן ופיליפ, נסיך יוון ודנמרק, וכן אוגוסט וילהלם, נסיך פרוסיה ולואי מאונטבאטן. בתחילת 1938 אומצה בתם של גאורג דונאטוס וססיליה יוהנה, נסיכת הסן על ידי לודוויג ומרגרט, אולם היא מתה בשנת 1939 כתוצאה מדלקת קרום המוח.

במהלך מלחמת העולם השנייה גויס לודוויג לוורמאכט, אולם שוחרר מהצבא בשל דעותיו הפוליטיות.

בשנת 1960 אימץ לודוויג את קרובו מוריץ, רוזן הסן, בנו של פיליפ, רוזן הסן ראש בית הסן-קאסל כיורשו, ולאחר מותו של לודוויג ב-20 במאי 1968 ללא יורשים, ירש אותו אביו פיליפ ואיחד תחתיו את בית הסן, לראשונה מאז מותו של פיליפ הראשון, רוזן הסן בשנת 1567.

## אילן יוחסין

## קישורים חיצוניים

קטגוריה:נסיכים גרמנים
קטגוריה:אנשי מלוכה נאצים
קטגוריה:גרמנים שנולדו ב-1908
קטגוריה:גרמנים שנפטרו ב-1968
דונאטוס, רוזן הסן

**דונאטוס, רוזן הסן** (בגרמנית: **Donatus Landgraf von Hessen**; נולד ב-17 באוקטובר 1966), הוא נסיך גרמני מבית הסן ובנו של מוריץ, רוזן הסן.

## ביוגרפיה
דונאטוס נולד ב-17 באוקטובר 1966 בקיל, למוריץ, רוזן הסן ולטטיאנה, נסיכת זיין-ויטגנשטיין-ברלבורג, בתם של גוסטב אלברכט, נסיך זיין-ויטגנשטיין-ברלבורג החמישי ומרגריט פוש. דונאטוס הוא נין של ויטוריו אמנואלה השלישי, מלך איטליה, ובן נין של פרידריך השלישי, קיסר גרמניה, אומברטו הראשון, מלך איטליה וניקולה הראשון, מלך מונטנגרו. הוא גם נינו של פרידריך קרל, נסיך הסן שהיה מלך פינלנד במשך כמה חודשים.

בשנת 1968 מת לודוויג, נסיך הסן, אשר היה ראש בית הסן-דרמשטדט ואשר אימץ את אביו ללא יורשים, ובעקבות כך איחד סבו את בית הסן. בשנת 1980 מת סבו פיליפ, רוזן הסן, ואביו מוריץ, רוזן הסן הפך לראש בית הסן.

ב-25 באפריל 2003 התחתן דונאטוס עם פלוריה פרנציסקה מארי לואיזה אריקה פון פאבר, רוזנת קסטל, וב-17 במאי נערך טקס החתונה הדתי בארמון פרידריכסהוף לשעבר בקרונברג (כיום מלון יוקרה ומסלול גולף), שבו התגוררה הקיסרית ויקטוריה בתקופת אלמנותה, בהשתתפות 300 מוזמנים, ובהם קרוליין, נסיכת הנובר, בנדיקטה, נסיכת דנמרק, אנה מריה, מלכת יוון  וגלוריה, נסיכת טורן וטקסיס.

בשנת 2013 מת אביו מוריץ, רוזן הסן, ודונאטוס ירש את תאריו ואת ראשות בית הסן. בנוסף דונאטוס מנהל את יקב "נסיך הסן", ואשר כולל גם כרם בשטח של 45 דונם.

## משפחתו
ב-25 באפריל 2003 התחתן דונאטוס עם פלוריה פרנציסקה מארי לואיזה אריקה פון פאבר, רוזנת קסטל, ממנה נולדו לו 3 ילדים:
* פאולינה, נסיכת הסן (נולדה ב-2007)
* מוריץ, נסיך הסן (נולד ב-2007)
* אוגוסט, נסיך הסן (נולד ב-2012)

## אילן יוחסין

## קישורים חיצוניים
* חתונתו של דונאטוס, נסיך הסן

קטגוריה:נסיכים גרמנים
קטגוריה:גרמנים שנולדו ב-1966
רישאר דאקורי

**רישאר דאקורי** (נולד ב-6 ביולי 1959 באביג'אן שבחוף השנהב) הוא כדורסלן עבר צרפתי. 

דאקורי הוא הכדורסלן בעל מספר הזכיות הגבוה ביותר באליפות הליגה הצרפתית עם 10 זכיות. דאקורי נחשב לאחד מגדולי הכדורסלנים בהיסטוריית הכדורסל הצרפתי.

דאקורי הוביל את קבוצת לימוז' הצרפתית לתארים רבים, בהם 9 אליפויות הליגה הצרפתית וזכייה ביורוליג בשנת 1993.

## מועדונים
* ליון: 1978-1976
* לימוז': 1978-1996
* ראסינג פריז: 1996-1998

## הצלחות במועדונים
* 1982 - ניצחון בגביע הצרפתי בכדורסל (לימוז')
* 1982 - גביע קוראץ' (לימוז')
* 1983 - אליפות הליגה הצרפתית (לימוז')
* 1984 - אליפות הליגה הצרפתית (לימוז')
* 1985 - אליפות הליגה הצרפתית (לימוז')
* 1985 - הגביע הצרפתי לכדורסל (לימוז')
* 1988 - אליפות הליגה הצרפתית (לימוז')
* 1988 - אליפות הליגה הצרפתית (לימוז')
* 1988 - גביע ספורטה (לימוז')
* 1989 - אליפות הליגה הצרפתית (לימוז')
* 1990 - אליפות הליגה הצרפתית (לימוז')
* 1990 - הגביע הצרפתי (לימוז')
* 1993 - אליפות אירופה (היורוליג) (לימוז')
* 1993 - אליפות הליגה הצרפתית (לימוז')
* 1994 - הגביע הצרפתי (לימוז')
* 1994 - אליפות הליגה הצרפתית (לימוז')
* 1994 - הגביע הצרפתי (לימוז')
* 1997 - אליפות הליגה הצרפתית (ראסינג פריז)

## קריירה בינלאומית
1981-1992, סך-הכל 166 הופעות בנבחרת צרפת (2,240 דקות במצטבר). שיחק ב-5 אליפויות אירופה בכדורסל, בגביע העולם לכדורסל ופעם אחת במשחקים האולימפיים.
* 1981 - אליפות אירופה (פראג, צ'כוסלובקיה)
* 1983 - אליפות אירופה (נאנט, צרפת)
* 1984 - אולימפיאדת 1984 (לוס אנג'לס, ארצות הברית)
* 1986 - אליפות העולם בכדורסל 1986 (סרגוסה, ספרד)
* 1987 - אליפות אירופה (אתונה, יוון)
* 1989 - אליפות אירופה (זאגרב, קרואטיה)
* 1991 - אליפות אירופה (רומא, איטליה)

## קישורים חיצוניים

## הערות שוליים

קטגוריה:כדורסלנים צרפתים
קטגוריה:כדורסלני ראסינג פריז
קטגוריה:כדורסלני לימוז'
קטגוריה:כדורסלנים באולימפיאדת לוס אנג'לס (1984)
קטגוריה:צרפתים שנולדו ב-1959
TV4 Guld

**TV4 Guld** (בתרגום חופשי: "TV4 זהב") הוא ערוץ טלוויזיה שוודי בבעלות קבוצת TV4, שמשדר בעיקר תוכניות טלוויזיה ישנות. הערוץ הושק ב-3 בנובמבר 2006 יחד עם ערוץ TV4 Komedi.

שני הערוצים היו זמינים בעבר בחברת הכבלים Com Hem ובחבילת הלוויין של Canal Digital. מאז 1 בספטמבר 2009, שני הערוצים (Guld ו-Konedi) משודרים גם במסגרת חברת הלוויין Viasat. בנוסף הערוץ משודר במסגרת FastTV ו-Telia Digital-tv. כמו כן הוא גם משודר דרך IPTV דרך Boxer TV Access.

עם השקתו, בערוץ לא שודרו פרסומות, אם כי כיום משודרות פרסומות מאז ינואר 2012.

בשנת 2008 אחוז הצפייה הממוצע בערוץ עמד על 0.3%.

מנהל ערוץ TV4 Guld הוא בו ת'רנאוול.

## תוכניות
* רחוב ג'אמפ 21
* משפחה במלחמה
* בארטה
* משמר המפרץ
* היפה והחיה
* קולומבו
* דאלאס
* דוקטור הו
* ד"ר קווין רופאה במערב
* שושלת
* תהילה
* אני, קלאודיוס
* קוג'אק
* מטאדור
* מיאמי מחלק מוסר
* בלשים בלילה

## קישורים חיצוניים
* 

## הערות שוליים

קטגוריה:ערוצי טלוויזיה שוודיים
הופעת אורח

**הופעת אורח** (באנגלית: **guest appearance**) היא הופעה קצרה של שחקן כדמות בסדרה או בסרט שהוא אינו חלק משמעותי מעלילתם אלא מופיע בהם באופן חד-פעמי בתפקיד לא משמעותי, לעיתים כביט או אפילו כניצב. הופעת אורח קיימת גם בתעשיית המוזיקה, כשזמר שאינו חלק מהרכב מסוים מופיע יחד איתו. לא תמיד יש גבול מובהק בין הופעת אורח לסתם תפקיד משני זניח. היו גם מקרים בהם שחקנים אורחים הפכו לחלק מהסרט או הסדרה.

המטרה העיקרית בהופעות אלה היא לגרום לעלייה בצפייה או בשמיעה של הסדרה, עקב ריבוי האוהדים או לעלייה ברמת המשחק של השחקים הוותיקים.

אין לבלבל בין הופעת אורח להופעת קמע, שבה הידוען המופיע – לא בהכרח שחקן, אלא גם פוליטיקאי, זמר, ספורטאי וכיוצא בזה – אינו נכנס לתוך דמות חדשה אלא מופיע בתפקיד עצמו. הבדל נוסף הוא שבהופעת אורח ניתן למופיע קרדיט על תפקידו (שניתן בדרך כלל בקרדיט אורחים), בעוד בהופעת קמע כמעט אף פעם אינה מזכה בקרדיט והמופיע אינו נמנה עם צוות השחקנים, אפילו אם הוא עצמו שחקן.

בתוכניות טלוויזיה, המונח משמש לעיתים בטעות עבור הופעה בתפקיד חד-פעמי או הופעה חוזרת בתפקיד שאינו ראשי.

בדרך כלל לאדם בתפקיד אורח ישנו קשר כלשהו או חשיבות מסוימת לנושא היצירה (למשל אחד מיוצרי הסרט המופיע בו, שחקן מסרט מקורי המופיע בסרט המשך, או אדם המופיע בסרט שבו אחת הדמויות מבוססות עליו). במקרים רבים, הופעת האורח נעשית בשביל קריצה למעריצים.

צורה נוספת שונה מהופעת האורח הרגילות, הן בתוכניות טלוויזיה בהם מתארחים אורחים מבחוץ באופן קבוע יחד עם מגישי התוכנית. תוכניות מסוג זה מכונות תוכנית אירוח כמו "The Tonight Show" ו"הדיילי שואו" ובישראל "סיבה למסיבה" ו"גב האומה".

## דוגמאות
*שחקנים רבים מופיעים בסרטי המשך בהם הם אינם מופיעים עלילתית. בדרך כלל מדובר בשחקנים ראשיים בסדרה, למשל: השחקן וין דיזל מופיע ב"מהיר ועצבני 3", השחקן ג'יימס פרנקו מופיע ב"כוכב הקופים: השחר" והשחקן ג'ף גולדבלום ב"עולם היורה 2".
*בקומדיות מצבים בהם העלילה לא מתקדמת מפרק לפרק, ישנם הרבה הופעות אורח של שחקנים חד-פעמיים. ביניהם: ב"סברי מרנן" הופיעו השחקנים האורחים כמו דור צויגנבום, תומר שרון, ציפי שביט ועוד ובסדרה "משפחה לא בוחרים" מופיעים אורי יניב, ניקי גולדשטיין ויעקב בודו. הופעות כאלה מתרחשות גם בסדרות נוספות, למשל: "פולישוק" (בהן מופיעים שחקנים אורחים כדביר בנדק, יובל סגל ואסי לוי). גם בסדרה "נשואים פלוס" בה אין הרבה הופעות אורח, הופיע השחקן מאט לה-בלאנק.
*גם בתוך תוכניות סאטירה טלוויזיוניות ישנם הופעות אורח בהם כמה שחקנים שאינם חלק מהצוות משחקים. ב"ארץ נהדרת" למשל ישנם מופיעים בקטעים בודדים השחקנים דודו ארז, מוני מושונוב ועדי אשכנזי (חלק מהשחקנים הרגילים היו בחלק מהעונות שחקנים אורחים כגון ליאת הר לב, אסי כהן או אורנה בנאי).

## ראו גם
* ניצב
* דמות חוזרת
* הופעת קמע

## קישורים חיצוניים

קטגוריה:אמנות הבמה
קטגוריה:מונחים בקולנוע
קטגוריה:מונחים בטלוויזיה
קטגוריה:משחקי וידאו: מונחים
שלמה זלמן אולמן (משכנות יעקב)

הרב **שלמה זלמן אולמן** (כ"א בטבת ה'תרפ"ז, 28 בדצמבר 1926 – ח' בשבט ה'תשע"ח, 24 בינואר 2018) היה רב חרדי ליטאי. רבה של שכונת 'משכנות יעקב' בבני ברק ודיין בבית דין צדק בני ברק.

## ביוגרפיה
נולד ברומניה לאביו הרב ישראל ואמו גיזלה. עלה לישראל לאחר שנכלל ברכבת קסטנר, שנה לאחריו עלתה אימו לארץ, אביו נפטר במחנה באוקראינה.
למד בישיבת פוניבז' שם היה מקורב למשגיח הישיבה הרב אליהו אליעזר דסלר. היה גם מקורב לחזון איש בצעירותו, אשר ביקש ממנו לעסוק בענייני הלכה ולהשתלם בהם, החזון איש שדכו עם אסתר בתו של מקורבו מיכאל אליעזר שפרינצלס.

בשנת תשכ"ה מונה לכהן כר"מ בישיבת חוג חתם סופר בה כיהן במשך 18 שנים, לאחר מכן כיהן תקופה קצרה כר"מ בישיבת לוצרן בשווייץ.
בשנת ה'תשמ"ה מונה על ידי הרב נסים קרליץ לדיין בבית דין צדק בני ברק.
בשנת תשמ"ו מונה כרב שכונת משכנות יעקב וכרב בית הכנסת המרכזי בשכונה, על מכתב המינוי היה חתום גם הרב שך.
בשנת תשמ"ט אף מונה כחבר בוועדת הרבנים של תנועת דגל התורה.

בשנות חייו האחרונות מילא את מקומו בנו הרב ישראל, מינוי שהפך לקבוע לאחר פטירתו. בתו נשואה לרב יעקב סטפנסקי ראש ישיבת תורה בתפארתה, בת נוספת נשואה לרב אברהם יצחק הכהן רובין רב קהילת 'בני תורה' ברחובות וחבר בד"צ שארית ישראל.

אחיו הוא הרב שלום אולמן, שהיה מקובל ומחבר ספרים העוסקים בתורתו של הרמח"ל.

## קישורים חיצוניים
* 
* 
* 

קטגוריה:דייני בית דין צדק בני ברק
קטגוריה:בני ברק: רבני שכונות
קטגוריה:רבנים ליטאים ישראלים
קטגוריה:תלמידי החזון איש
קטגוריה:ניצולי רכבת ההצלה של קסטנר
קטגוריה:משפחת אולמן
קטגוריה:משפחת סופר
קטגוריה:ישראלים שנולדו ב-1926
קטגוריה:ישראלים שנפטרו ב-2018
ענת גבריאל

**ענת גבריאל** (נולדה ב-1964) היא מנהלת ישראלית, סגנית נשיא גלובלית בחברת יוניליוור, וקודם לכן מנכ"לית יוניליוור ישראל.

## ביוגרפיה

ענת גבריאל נולדה בלונדון, שבאנגליה, גדלה בישראל ובארצות הברית. בוגרת תואר ראשון במדעי החיים מאוניברסיטת אמורי, שבאטלנטה, ארצות הברית ותואר שני במנהל עסקים מאוניברסיטת תל אביב (בשנת 1989).

הייתה מנהלת חטיבה באלי לילי ומנהלת ארצית של חברת קונבטק מקבוצת בריסטול מאיירס סקוויב.

החלה לעבוד ביוניליוור ישראל בדצמבר 2006. שימשה כמנהלת שיווק וכמנהלת מכירות ארצית, כסמנכ"לית חטיבת השוק המקצועי, כסמנכ"לית המכירות וכסמנכ"לית חטיבת המותגים הבינלאומיים. כיהנה כמנכ"לית החברה ממרץ 2013 עד פברואר 2020, עת מונתה לסגנית נשיא גלובלית ביוניליוור.

נשואה לירון, שעוסק בתחום הטקסטיל ואם לשניים.

## קישורים חיצוניים
* אודות ענת גבריאל באתר יוניליוור ישראל
* 
* 
* 
* 
* 

## הערות שוליים

קטגוריה:מנכ"ליות ישראליות
קטגוריה:מנכ"לים ישראלים
קטגוריה:מנהלות ישראליות
קטגוריה:מנהלים ישראלים
קטגוריה:ישראליות ילידות אנגליה
קטגוריה:ישראלים ילידי אנגליה
קטגוריה:ערכים שנערכו במסגרת מיזם ויקי נשים
קטגוריה:בוגרות אוניברסיטת אמורי
קטגוריה:בוגרי אוניברסיטת אמורי
קטגוריה:ישראליות שנולדו ב-1964
קטגוריה:ישראלים שנולדו ב-1964
אסיד רוק

**אסיד רוק** (באנגלית: **Acid rock**) הוא תת-ז'אנר במוזיקת רוק, שהתפתח מגראז' רוק ותרם להתפתחות תת-התרבות הפסיכדלית. בז'אנר משתמשים לרוב בדיסטורשן, מילים המתייחסות לסמים, וג'אמים ארוכים. ההבחנה בין אסיד רוק לבין ז'אנרים אחרים כמו גראז' רוק, פרוטו-מטאל ורוק כבד המבוסס על בלוז אינה תמיד חדה וברורה.

לעיתים משתמשים במונח "אסיד רוק" (ששמו מגיע מהכינוי "אסיד" לסם אל אס די) כמילה נרדפת לרוק פסיכדלי, אך המונח גם יכול להתייחס לתת-ז'אנר עם מוזיקה עוצמתית יותר מאשר הרוק הפסיכדלי. אסיד רוק שונה מסגנונות פסיכדליים אחרים בכך שהוא יותר כבד ורועש מהם. אסיד רוק התפתח בעיקר באזור החוף המערבי בארצות הברית, והיה שונה מהפסיכדליה הבריטית בכך שהיה פחות אקסטרווגנטי ומשונה. בניגוד לפסיכדליה הבריטית, האמנים האמריקאים התמקדו יותר בקיצונים החיוביים והשליליים בחוויה הפסיכדלית.

כשהתנועה התקדמה אל שנות השישים המאוחרות ושנות השבעים, אלמנטים של אסיד רוק התפתחו והתפצלו לשני כיוונים, חלק אחד לרוק הכבד ולהבי מטאל והחלק השני אל הרוק המתקדם. בשנות התשעים, תת-הז'אנר סטונר מטאל שילב אסיד רוק עם סגנונות כבדים אחרים כמו גראנג', וחידש את הריפים והג'מים הארוכים של האסיד רוק ושל המטאל המושפע מהרוק הפסיכדלי.

## אמנים בולטים
* בלאק סבאת'
* ג'ימי הנדריקס
* ג'ניס ג'ופלין
* ג'פרסון איירפליין
* גרייטפול דד
* דיפ פרפל
* הדלתות
* סנטנה
* קרים

## הערות שוליים

קטגוריה:תרבות הנגד של שנות השישים
קטגוריה:סגנונות רוק
מאיזאורה

ממוזער|שחזור
**מאיזאורה** (שם מדעי: *Maiasaura*, פירוש שמו: אמא לטאה טובה) הוא סוג של דינוזאור הדרוזאור בעל "מקור ברווז" וקרוב משפחתם של האדמונטוזאורוס וההדרוזאורוס.

## מאפיינים
דינוזאור זה התגלה במונטנה, ארצות הברית, ב-1979 בידי החוקרים רוברט מקלה וג'ק הורנר (היועץ המדעי של סרטי פארק היורה) והוא חי בה לפני 76 מיליון שנה. הוא הגיע באורכו ל-9 מטר והיה מהגדולים בבני המשפחה. פיו היה גדול ובעל שיניים חזקות ללעיסת מזון צמחי קשה ונראה שהיה יכול לנפח את גרונו כמו קרובי משפחתו. הרגליים הסתיימו בכפות שטוחות שהזכירו פרסות. הצעירים כנראה נעו על רגליהם האחוריות אך הבוגרים נאלצו להיתמך בארבע רגליים.

מאובני הדינוזאור נמצאו סמוך לקינים עם צעירים, מה שמרמז על כך שהדינוזאור בנה קינים ושמר עליהם ועל הצעירים. מאפיין זה העניק לו את שמו המדעי: "לטאת אמא טובה". ככל הנראה דינוזאורים אלה חיו בעדרים גדולים סמוך לגדות נהר ונדדו יחדיו. להגנתם מטורפים הם הסתמכו על העדרים ועל זנבם הארוך והחזק.

## בתרבות
*המאיזאורה הוא המאובן הלאומי של מונטנה.
*הוא מופיע בספר העולם האבוד ומוזכר בפארק היורה של מייקל קרייטון אך לא נראים פרטים בסרטים (ג'ק הורנר המגלה שלו הוא היועץ המדעי של הסרטים), אם כי נראה שהתקיימו בפארק. בסרט השני נעשה ניסיון להכניס אותו אך הוא הוחלף בפרזאורולופוס. הוא נראה גם במשחקים: פארק היורה 3: בניית פארק, Jurassic World Evolution, Jurassic World Evolution 2 וJurassic World: Alive.
*נראה גם בכמה מסרטי המסע לעמק החלומות וגם ברוב פרקי הסדרה בעלת אותו השם.
*הוא נחתך מהסרט דינוזאור של דיסני.
*הוא הופיע בכמה מפרקי רכבת הדינוזאורים.
*המאיזאורה הופיע גם בסדרות הדינוזאורים! וכוכב הדינוזאורים.

## קישורים חיצוניים

* 

קטגוריה:טקסונים שתוארו בידי ג'ון ר. הורנר
קטגוריה:בעלי חיים שתוארו ב-1979
קטגוריה:זאורולופיים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1979
שליטי בוסניה

200px|ממוזער|שמאל|סמל המלך טוורטקו הראשון
## שליטים מוקדמים (1082–1136)

## [[באנות בוסניה]] (1136–1377)

## [[ממלכת בוסניה]] (1377–1463)

אחרי עלייתם לכס המלכות כל מלכי בוסניה הוסיפו לשמם את שם הכבוד "סטייפן".

## מלכי בוסניה ([[1377]]–[[1477]])

:החל משנת 1463 ההפכה בוסניה לחלק מהאימפריה העות'מאנית

### טוענים לכתר ומלכים בשם בלבד

## התואר
### התואר הקצר

:בלטינית:

:בתרגום:

### התואר הארוך

:בלטינית:

בתרגום:בחסד האל מלך סרביה, בוסניה, חופי הים, אדמות חום, דלמטיה, קרואטיה, החבלים התחתיים החבלים המערביים, אוסורה, סולי ועמק הדרינה.

:חבל חום (זחומליה) – בהרצגובינה
:החבלים התחתיים (דוני קראי) = הקראינה הבוסנית של ימינו
:אוסורה – חבל הנהר אוסורה בצפון בסניה ; בעבר – באנות אוסורה.
:סולי – חבל בצפון בוסניה, ממזרח לאוסורה
:פודריניה – עמק הדרינה במזרח בוסניה

## לקריאה נוספת
*, Marcel D.Popa, Horia C.Matei *Mică enciclopedie de istorie universală*, Editura științifică și enciclopedică, București 1983 

קטגוריה:בוסניה והרצגובינה: היסטוריה

## הערות שוליים
ג'נסן FF

**ג'נסן FF** (באנגלית: **Jensen FF**) היא מכונית קופה, 2.5 דלתות, בעלת הנעה כפולה 4x4, מתוצרת יצרנית הרכב הבריטית **Jensen Motors, Ltd** אשר יוצרה בין השנים 1966–1971.

סך הכול יוצרו 320 יחידות.

## סדרות
* סדרה ראשונה - יוצרה בין השנים 1966–1969, יוצרו 195 יחידות
* סדרה שנייה - יוצרה בין השנים 1969–1971, יוצרו 110 יחידות
* סדרה שלישית - יוצרה בשנת 1971, יוצרו 15 יחידות

## מאפיינים
* 2.5 דלתות (חלון אחורי נפתח)
* הנעה כפולה 4x4
* המכונית הבריטית הראשונה שהורכבה בה מערכת ABS (שם מלא: Anti-lock Braking System)

## מכירות לפי מדינות
* בריטניה - 298 יחידות
* אירלנד - 8 יחידות
* איי התעלה - 7 יחידות
* שווייץ - 3 יחידות
* גרמניה - 2 יחידות
* אוסטרליה - 1 יחידה
* ארצות הברית - 1 יחידה

## תמונות

קובץ:Jensen FF mk 11 1969.jpg | "ג'נסן FF", שנת 1969
קובץ:Jensen FF (4548739382).jpg | "ג'נסן FF"
קובץ:Jensen Interceptor III.jpg | "ג'נסן FF"
קובץ:Jensen FF registered August 1988 6276cc.JPG | "ג'נסן FF"
קובץ:Jensen FF (4548740104).jpg | "ג'נסן FF"
קובץ:Jensen FF Mark II.jpg | "ג'נסן FF"
קובץ:1967 Jensen Interceptor FF Mk I Coupe (26432000631).jpg | "ג'נסן FF", שנת 1967
קובץ:Jensen FF.jpg | "ג'נסן FF"
קובץ:Jensen FF mk11 in snow (cropped).jpg | "ג'נסן FF"


## ראו גם
* ג'נסן GT
* ג'נסן C-V8
* ג'נסן S-type
* ג'נסן PW
* ג'נסן 541
* ג'נסן 541S

## לקריאה נוספת
* "ג'נסן FF" - תמונות
* ג'נסן FF - תמונות (jensenmuseum.org)

## קישורים חיצוניים

* 
* 

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1966
קטגוריה:מכוניות בריטיות
קטגוריה:רכבי שטח ופנאי גדולים
FF
פרל מקי

**פרל מקי** (באנגלית: **Pearl Mackie**; נולדה ב-29 במאי 1987) היא שחקנית, רקדנית וזמרת בריטית. היא ידועה בעיקר מהופעותיה בתפקיד ביל פוטס בסדרת המדע בדיוני "דוקטור הו". ב-2010 סיימה מקי את לימודיה בבית הספר למשחק של תיאטרון בריסטול אולד ויק. תפקידה החשוב הראשון בטלוויזיה היה בשנת 2014, בו גילמה את אן-מארי פרייזר באופרת הסבון "רופאים" של ערוץ BBC One.

## ראשית חייה
מקי גדלה בבריקסטון שבדרום לונדון. היא ממוצא הודו מערבי מצד אביה ואנגלייה מצד אמה. סבא שלה הוא פיליפ מקי, מי שכתב את התסריט לסרט "עובד המדינה העירום" על חייו של קוונטין קריספ. מקי קיבלה תואר בדרמה מאוניברסיטת בריסטול, והיא מדברת אנגלית, צרפתית וספרדית. בתקופת הלימודים השתתפה בסדנאות רבות ושיחקה במחזות מעבר לתוכנית הלימודים.

ב-2010 סיימה את הלימודים בבית הספר למשחק של תיאטרון בריסטול אולד ויק. באותה שנה הייתה מקי מועמדת יחד עם רודי פיטרס לפרס קרלטון הובס של ה-BBC על הופעה מצטיינת במחזה "Noughts & Crosses".

## קריירה
ב-2013 הופיעה מקי יחד עם מרטין פרימן, מקסין פיק, מורוונה בנקס ומאט ברי בקומדיה המוזיקלית "סוונגלי". ב-2014 גילמה מקי את אן-מארי פרייזר בסדרה "רופאים", ואת מיה במחזה "Crystal Springs" בתיאטרון פארק בלונדון. עוד שיחקה בסאטירה הפוליטית "Obama-ology" בתיאטרון פינבורו במערב לונדון, בתפקידי צ'צ'ה וקטיס.

ב-2015 שיחקה מקי בהפקה בווסט אנד של התיאטרון המלכותי הלאומי של המחזה "המקרה המוזר של הכלב בשעת לילה" עיבוד לרומן באותו שם. באותה שנה הופיעה בסרט הקצר "Date Aid" של ארגון בונד  בתשדיר שירות סאטירי. מקי גם עבדה כמדריכה למשחק ב-Troupers, חברה ללימוד משחק לילדים ולצעירים.

ב-23 באפריל 2013 פורסם שמקי תשחק בתפקיד ביל פוטס, המלווה של הדוקטור בסדרת הטלוויזיה הבריטית "דוקטור הו". במרץ 2017 הוכרז שביל תהיה המלווה הראשונה בתולדות הסדרה שהיא לסבית מוצהרת.

## פילמוגרפיה
### קולנוע

### טלוויזיה

### וידאו קליפים

## תפקידים בתיאטרון

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה בריטיות
קטגוריה:שחקניות תיאטרון בריטיות
קטגוריה:בוגרות בית הספר למשחק בריסטול אולד ויק
קטגוריה:בוגרות אוניברסיטת בריסטול
קטגוריה:בריטיות שנולדו ב-1987
קטגוריה:בריטים שנולדו ב-1987
פסח לבוב

**פסח** (**פאבל**) **לְבוֹב** (ברוסית: **Павел (Песах) Рувимович Львов**; בכתב לטיני: **Lwow** או **Lvov**; 1880 – 22 בפברואר 1913) היה מלחין, מעבד מוזיקלי ופסנתרן יהודי-רוסי.

## קורות חיים
פסח פאבל לבוב נולד בשנת 1880 בעיר קייב שבאימפריה הרוסית (כיום בירת אוקראינה) במשפחה יהודית. למד נגינה בפסנתר ותורת המוזיקה אצל סיגיזמונד בלומנפלד  בבית הספר למוזיקה של קייב. הואיל וביקש לקנות לעצמו זכות ישיבה מחוץ לתחום המושב, למד רפואת שיניים. בשנת 1903 השתלם מספר חודשים אצל סרגיי טאנייב במוסקבה, עד שנאלץ לעזוב את העיר ועבר לבירה סנקט פטרבורג, ושם למד בקונסרבטוריון קומפוזיציה, תזמור ותורת המוזיקה מפי ניקולאי רימסקי-קורסקוב, אלכסנדר גלאזונוב, אנטולי ליאדוב ומקסימיליאן שטיינברג . בשנת 1911 סיים את לימודיו בקונסרבטוריון בהצטיינות (מדליית כסף גדולה).

בשנת 1908 היה לבוב ממייסדי החברה למוזיקה עממית יהודית בסנקט פטרבורג. הוא עיבד עבורה ניגונים עממיים יהודיים, וביחד עם אלכסנדר ז'יטומירסקי  ערך את העיבודים המוזיקליים לקובץ השירים העממיים שפרסמה החברה ב-1912, "לידער-זאַמלבוך: פֿאַר דער יידישער שול און פֿאַמיליע" (קובץ שירים: לבית הספר ולמשפחה היהודיים), בעריכת זוסמן קיסלגוף.

חיבר מספר סימפוניות, פואמה סימפונית ויצירות קאמריות.

בשנת 1911, בהיותו כבן 31, עבר התקף לב חמור ובעקבותיו רותק במשך זמן רב למיטתו. נסע עם אחותו להתרפא באיטליה, ונפטר ב-1913 בנרווי  בעקבות התקף לב נוסף. נקבר בעיר הולדתו, קייב.

## קישורים חיצוניים

* לבוב, פאבל (פסח) רוּבִימוביץ', באנציקלופדיה לתולדות יהודי רוסיה 
* דף באתר yiddishmusic.jewniverse 

## הערות שוליים

קטגוריה:נפטרים ב-1913
קטגוריה:מוזיקאים יהודים רוסים
קטגוריה:פסנתרנים יהודים רוסים
קטגוריה:מעבדים מוזיקליים
קטגוריה:מלחינים יהודים רוסים
קטגוריה:מלחינים יהודים אוקראינים
מבצע תחתונית

**מבצע תחתונית** (באנגלית: **Operation Petticoat**) הוא סרט קומדיה מלחמתית משנת 1959 בבימויו של בלייק אדוארדס עם קרי גרנט וטוני קרטיס בתפקידים הראשיים.

התסריט נכתב על ידי סטנלי שפירו ומוריס ריצ'לין והוא מבוסס על סיפור מאת פול קינג וג'וזף סטון. העלילה היא פיקטיבית אבל יש דמיון למספר אירועים שקרו באמת באותו זמן.

## תקציר העלילה
תת אדמירל מאט שרמן (קרי גרנט) מגיע לצוללת Sea Tiger של חיל הים האמריקאי כדי לסקר אותה לפני שתושט לגריטה. הוא מתיישב בתא הפיקוד ומתחיל לעיין ביומן שכתב בצוללת במלחמת העולם השנייה מכאן מתחילה העלילה בפלשבק.

הצוללת עוגנת בנמל סמוך למנילה ומופצצת על ידי מטוסים יפניים. המלחים מצליחים להינצל אבל הצוללת סובלת נזקים כבדים ומפקדת הצי רוצה לפרקה אבל מאט מתעקש לשקם אותה בעזרת אנשיו ובעיקר בעזרת המכונאי הראשי סם טוסטין (ארתור או'קונל).

לשרמן חסר ציוד רב שבלעדיו אין אפשרות לשקם את הצוללת. לפתע הוא מקבל כתגבורת את ניק הולדן (טוני קרטיס) שמודה שאין לו כל ניסיון בשירות בצי אבל יש לו ניסיון רב ב"השגת דברים". שרמן הספקן ממנה אותו ל"קצין אספקה" ונותן לו רשימת אביזרים חיוניים.

בעזרת כמה מלחים מצליח הולדן להשיג את כל הציוד על ידי גנבה ממחסני הצי ושרמן שמח על כך ומתעלם מהדרך בה הושג הציוד.

הצוללת עוזבת את הנמל בדרכה לדרווין. באי סבו נמצאות חמש קצינות אחיות שמאט חייב לפנותן לפני שהאי ייכבש וכאן מתחילות ההיתקלויות הקומיות בין שני המינים. במקרה אחד מופרע שרמן על ידי אחת האחיות ברגע שהוא מכוון טורפדו למכלית יפנית. הוא מחטיא את המכלית ופוגע במשאית על החוף...

יש לצבוע מחדש את הצוללת. הולדן מצליח להשיג צבע אדום ולבן כ"פריימר" לצבע האפור הרגיל. הערבוב שלהם נותן צבע ורוד אבל תהליך הצביעה הסופי מופרע על ידי הפצצות יפנים והצוללת חייבת לעזוב את הנמל ולצלול כשהיא צבועה בוורוד...

שושנת טוקיו לועגת בשידור על "הצוללת הוורדה" של האמריקאיים. פיקוד הצי האמריקאי לא יודע על צוללת כזאת וחושב שמדובר במלכודת. הוא נותן הוראה לאניות הצי להטביע צוללת ורודה...

כאשר הצוללת מתגלה על ידי אונית קרב, היא מותקפת בפצצות עומק. שרמן נותן הוראה להוציא מהצוללת מטען של חליפות הצלה כדי שיחשבו שהצוללת טובעה אבל המפקד על האניה לא קונה זאת ומחליט כי זו הטעייה ויש להמשיך את ההתקפה על הצוללת.

לבסוף מציע הולדן כי האחיות יתנו להם את בגדיהן התחתונים. ושרמן משחרר למים תחתונים וחזיות. מפקד אניית הקרב משוכנע כעת כי הצוללת אמריקאית היות שליפנים אין ציוד כזה. ההתקפה נפסקת והצוללת עולה מעל המים ומתקבלת בתשואות בנמל הסמוך.

הזמן חוזר להווה. הולדן מגיע לצוללת. הוא כעת מפקד הצוללת ועומד להשיט אותה למקום הגריטה. שרמן מבשר לו כי החליט למנותו למפקד צוללת גרעינית.

## קישורים חיצוניים

* קדימון לסרט מבצע תחתונית, באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1959
קטגוריה:סרטים באנגלית
קטגוריה:סרטי אולפני יוניברסל
קטגוריה:סרטי מלחמת העולם השנייה
קטגוריה:סרטי קומדיה אמריקאיים
קטגוריה:סרטי צוללות
קטגוריה:סרטי קרי גרנט
קטגוריה:סרטי טוני קרטיס
קטגוריה:ABC: תוכניות וסדרות
קטגוריה:סרטי בלייק אדוארדס
ג'נסן C-V8

**ג'נסן C-V8** (באנגלית: **Jensen C-V8**) היא מכונית ספורט בתצורת  קופה, 2 דלתות, מתוצרת יצרנית הרכב הבריטית  **Jensen Motors, Ltd** אשר יוצרה בין השנים 1962–1966.

סך הכול יוצרו 500 יחידות.

מכלולי הפנסים למכונית הספורט יוניפאואר GT נלקחו מדגם "ג'נסן C-V8".

## דגמים

* 5.9 ליטר (תאוצה בין 0-100 קמ"ש היא 8.4 שניות).
* 6.3 ליטר (תאוצה בין 0-100 קמ"ש היא 6.7 שניות).

## סדרות

* סדרה ראשונה (**דגם 104**) - יוצר בין נובמבר 1962 - נובמבר 1963 (יוצרו 69 יחידות) 
* סדרה שנייה (**דגם 104, דגם 105, דגם 106**) - יוצר בין אוקטובר 1963 - יולי 1965 (יוצרו 250 יחידות) 
* סדרה שלישית (**דגם 112, דגם 113, דגם 114**) - יוצר בין יוני 1965 - דצמבר 1966 (יוצרו 181 יחידות)

## מכירות לפי מדינות
* בריטניה - 476 יחידות
* אירלנד - 7 יחידות
* ארצות הברית - 5 יחידות
* שווייץ - 3 יחידות
* ספרד - 2 יחידות
* אוסטרליה - 2 יחידות

## תמונות

קובץ:Jensen C-V8 Mk II 1964 Biggleswade.JPG | ג'נסן C-V8, שנת 1964
קובץ:JensenCV8.JPG | ג'נסן C-V8
קובץ:Jensen C-V8 MK II (1965).jpg | ג'נסן C-V8, שנת 1965 (סדרה MK II)
קובץ:Jensen CV8 (1965) - 10275746194.jpg | ג'נסן C-V8, שנת 1965
קובץ:Early Jensen - Flickr - foshie.jpg | ג'נסן C-V8
קובץ:Jensen CV8 Mk.III (1965) (36134883846).jpg | ג'נסן C-V8, שנת 1965
קובץ:Jensen CV8 (1965) - 10275816366.jpg | ג'נסן C-V8, שנת 1965
קובץ:Jensen C-V8 Rear.jpg | ג'נסן C-V8
קובץ:Jensen C-V8 Engine 2.jpg  | ג'נסן C-V8 - מבט למנוע


## ראו גם
* ג'נסן GT
* ג'נסן S-type
* ג'נסן PW
* ג'נסן FF
## קישורים חיצוניים

* 
* 
## הערות שוליים

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1962
קטגוריה:מכוניות בריטיות
CV8
ויליאם פיטרסון (אתלט)

**ריינהולד ויליאם אוגן פיטרסון-ביורנמן** (בשוודית: **Reinhold William Eugen Petersson- Björneman**; 6 באוקטובר 1895 - 10 במאי 1965) היה אתלט שוודי, אלוף אולימפי (אנטוורפן 1920), 4 פעמים אלוף שוודיה (1918 - 1920 ו-1924) ושיאן שוודיה במשך כ-10 שנים (1918 - 1927) בקפיצה לרוחק. עד לאולימפיאדת טוקיו (1964) הוא היה האתלט הלא אמריקאי היחידי שזכה במדליית זהב בקפיצה לרוחק.

## ביוגרפיה
פיטרסון נולד בסנדבי.

### אלוף אולימפי
באולימפיאדת אנטוורפן (1920) זכה פיטרסון בשתי מדליות, זהב וארד. מדליית זהב, בקפיצה לרוחק בתוצאה של 7.15 מטר, לפני קארל ג'ונסון מארצות הברית (7.095 מטר) ובן ארצו אריק אברמסון (7.08 מטר). מדליית ארד, בריצת שליחים 4x100 מטר בתוצאה של 42.8 שניות, אחרי ארצות הברית שקבעה שיא עולם חדש של 42.2 שניות וצרפת (42.5 שניות).

## שיאים אישיים
* ריצת 100 מטר: 11.0 שניות (1918)
* קפיצה לרוחק: 7.39 מטר (1924)

## ראו גם

## קישורים חיצוניים

קטגוריה:אתלטים שוודים
קטגוריה:אלופים אולימפיים: קפיצה לרוחק (גברים)
קטגוריה:אלופים אולימפיים משוודיה
קטגוריה:שוודים שנולדו ב-1895
קטגוריה:שוודים שנפטרו ב-1965
מינקר

**מִינְקָר** (מערבית: **منقار الغراب** - "מינקר אל-ע'וּראבּ" - מקור העורב) או **ε בעורב** הוא הכוכב הרביעי בבהירותו בקבוצת הכוכבים עורב עם בהירות נראית מדרגה 2.98. הוא מייצג את המקור של העורב ומכאן שמו. כ-4.2 מעלות מצפון-מערב לכוכב נמצאות זוג הגלקסיות המתנגשות גלקסיות אנטנה.

## תכונות
מינקר הוא ענק כתום מסוג ספקטרלי K2 IIIa שנמצא במרחק של כ-318 שנות אור ממערכת השמש. מסתו כ-3.2 מסות שמש, רדיוסו פי 55 מרדיוס השמש, טמפרטורת פניו כ-4,300 קלווין והוא מאיר בעוצמה של פי 520 מעוצמת ההארה של השמש באור נראה ובערך פי 900 ממנה בצירוף הקרינה בתחום התת-אדום, זאת בשל טמפרטורת פניו הנמוכה יחסית. גילו של מינקר אינו ידוע ולא ברור באיזה שלב התפתחות הוא נמצא כעת. ייתכן שהוא מתיך מימן להליום בשכבות החיצוניות מסביב לליבה המכילה הליום תוך כדי התנפחות והתקררות בדרך להפוך לענק אדום, או שהוא מתיך הליום לחמצן ולפחמן בתוך הליבה תוך כדי התכווצות והתחממות בדרך להפוך לענק צהוב, או שהוא מתיך הליום לחמצן ולפחמן בשכבות החיצוניות מסביב לליבה של חמצן ופחמן, גם כן, תוך כדי התקררות והתנפחות. בשכבות החיצוניות של הכוכב יש שכיחות מעט גדולה מהרגיל של ליתיום ושל באריום ולא ברור מהו מקורם. בעבר דווח שבהירותו של מינקר משתנה בפחות מעשירית של דרגת בהירות והוא סווג כחשוד ככוכב משתנה, אך מדידות עדכניות יותר לא מצאו שינויי בהירות שעולים על מאית של דרגת בהירות.

## קישורים חיצוניים
* מינקר באתר של ג'ים קלר
* 

## הערות שוליים

קטגוריה:ענקים מסוג K
קטגוריה:קבוצת הכוכבים עורב
ג'נסן 541S

**ג'נסן 541S** (באנגלית: **Jensen 541S**) היא מכונית ספורט בתצורת קופה, מתוצרת יצרנית הרכב הבריטית  **Jensen Motors, Ltd** בין השנים 1960–1963.

סך הכול יוצרו 127 יחידות.

## מאפיינים

* 2 דלתות
* 4 מושבים
* חגורות בטיחות (דגם המכונית האנגלית הראשונה שהורכבו בה חגורות בטיחות)
* רדיו מסוג מוטורולה
* מעצורי דיסק מסוג "Dunlop Rubber"

## תמונות

קובץ:Jensen 541S Coupe 1961.jpg |  "ג'נסן 541S", שנת 1961
קובץ:Jenson 541 green vr TCE.jpg |  "ג'נסן 541S"
קובץ:Jensen 541S (1960), Dutch licence registration AM-73-39 pic1.JPG |  "ג'נסן 541S", שנת 1960
קובץ:Dark green 1961 Jensen 541 S pic-008.JPG |  "ג'נסן 541S", שנת 1961
קובץ:Jensen 541S rear.jpg |  "ג'נסן 541S"
קובץ:Dark green 1961 Jensen 541 S pic-013.JPG | לוגו  "ג'נסן 541S", שנת 1961
קובץ:Dark green 1961 Jensen 541 S pic-006.JPG |  מנוע "ג'נסן 541S", שנת 1961
קובץ:Dark green 1961 Jensen 541 S pic-005.JPG |  מנוע "ג'נסן 541S", שנת 1961
קובץ:Jensen 541 S 1961.jpg | "ג'נסן 541S", שנת 1961
קובץ:Jensen 541S front.jpg | "ג'נסן 541S"
קובץ:Wisla - automobiles 004.JPG | "ג'נסן 541S"


## ראו גם
* ג'נסן 541
* ג'נסן S-type
* ג'נסן PW
* ג'נסן GT
## קישורים חיצוניים

* 
*  (מנוע "ג'נסן 541S")

## הערות שוליים

קטגוריה:מכוניות ספורט
קטגוריה:דגמי מכוניות שהושקו ב-1960
קטגוריה:מכוניות בריטיות
541S
הסוכנות הפדרלית לשיתוף פעולה הומניטרי בין-לאומי

**הסוכנות הפדרלית לשיתוף פעולה הומניטרי בין-לאומי** הוא שמה הנפוץ של **הסוכנות הפדרלית לענייני חבר המדינות העצמאיות, בני המולדת החיים בחו"ל ושיתוף פעולה הומניטרי בין-לאומי** (ברוסית: **Федеральное агентство по делам Содружества Независимых Государств, соотечественников, проживающих за рубежом, и по международному гуманитарному сотрудничеству**, בקיצור: **Россотрудничество**, רוֹס-סוֹטְרוּדְנִיצֶ׳סְטְבוֹ, קרי: "שיתוף פעולה רוסי") המהווה גוף פדרלי של הרשות המבצעת של הפדרציה הרוסית, האחראית לניהול המדיניות הממשלתית בתחום סיוע הומניטרי בין-לאומי והיחסים הבינלאומיים של הפדרציה הרוסית עם מדינות זרות — ובייחוד עם חבר המדינות העצמאיות. הסוכנות כפופה למשרד החוץ של רוסיה.

לסוכנות 96 משרדים ב-81 מדינות, מהם: 72 מרכזי מדע ותרבות רוסיים ב-62 מדינות ו-24 נציגויות בשגרירויות רוסיה ב-22 מדינות. הסוכנות מצויה תחת סנקציות של האיחוד האירופי בעקבות מעורבותה בפלישה הרוסית לאוקראינה. 

## פעילות
ממוזער|מטה הסוכנות: אחוזת שאחובסקי — קראוזה — אוסיפובסקי שבמוסקבה
הסוכנות הוקמה ב-6 בספטמבר 2008 מתוקף צו נשיאותי מס' 1315 של נשיא הפדרציה הרוסית דאז, דמיטרי מדבדב. מטרות הסוכנות הינן תחזוק ההשפעה הרוסית על חבר המדינות העצמאיות וקידום האינטרסים הכלכליים, התרבותיים והפוליטיים של רוסיה באמצעות עוצמה רכה.

בעקבות הפלישה הרוסית לאוקראינה, ארגנה הסוכנות עשרות הפגנות פרו-רוסיות באירופה בתמיכת גורמים נאו-נאציים מקומיים. הפגנות אלו התקיימו, בין היתר, בדבלין, הנובר, ברלין, פרנקפורט, לימסול ואתונה.

רבים רואים בסוכנות זו כיורשתה של VOKS , החברה הסובייטית לתקשורת תרבותית עם מדינות זרות (Всесоюзное общество культурной связи с загранице) שפעלה בשנים 1925-1987 כזרוע הסיוע הבין-לאומי, התעמולה והעוצמה הרכה של ברית המועצות.

הסוכנות מפעילה רשת נציגויות בינלאומית תחת השם "Русский дом" (רוּסקי דוֹם, קרי: הבית הרוסי). סניף של הבית הרוסי נפתח בחצר סרגיי שבירושלים בדצמבר 2025. רשת זו מתפקדת כחברת קש למטרות לריגול והפצת תעמולה בכסות של פעילות תרבותית. למרות היותה נתונה תחת סנקציות של האיחוד האירופי, הסוכנות ממשיכה להפעיל סניפים אלו תוך הסתמכות על חסינות דיפלומטית.

## ראו גם
*דיסאינפורמציה רוסית
*הבית הרוסי
*הסוכנות האמריקנית לפיתוח בינלאומי

## קישורים חיצוניים

* 

## הערות שוליים

קטגוריה:רוסיה: ארגונים ממשלתיים
קטגוריה:סיוע בין-לאומי
קטגוריה:משרד החוץ של רוסיה
מונסונגו

**מונסונגו** או **מונסונייגו** הוא שם משפחה יהודי-ספרדי.

קטגוריה:שמות משפחה ביהדות ספרד ופורטוגל
ב.מ.וו 3200 CS

**ב.מ.וו 3200 CS** (בגרמנית: **BMW 3200 CS**) היא מכונית ספורט בתצורת קופה, שיוצרה על ידי יצרן הרכב הגרמני **[[BMW]]** בין ינואר 1962 לספטמבר 1965

דגם ה"ב.מ.וו 3200 CS" הוצג לראשונה בתערוכת המכוניות הבינלאומית בפרנקפורט (International Motor Show Germany), בשנת 1961

יוצרו 603 יחידות.

## תצורות ב.מ.וו 3200 CS
* 2 דלתות - קופה
* 2 דלתות - קבריולה

## תמונות

קובץ:Bertone1a.jpg | "ב.מ.וו 3200 CS"
קובץ:BMW 3200 Cabriolet Herbert Quandt face - taken May 1989.jpg | "ב.מ.וו 3200 CS" - קבריולט
קובץ:Bertone4a.jpg | "ב.מ.וו 3200 CS" - מבט לתא הנהג ולוח מחוונים
קובץ:BMW 3200 CS 1965.jpg | "ב.מ.וו 3200 CS", שנת 1965
קובץ:BMW 3200 Cabrio.jpg | "ב.מ.וו 3200 CS" - קבריולט
קובץ:BMW 3200 Cabriolet Herbert Quandt - taken May 1989.jpg | "ב.מ.וו 3200 CS" - קבריולט
קובץ:BMW 3200 CS (8754923542).jpg | "ב.מ.וו 3200 CS"
קובץ:Silver BMW 3200 CS.JPG | "ב.מ.וו 3200 CS"
קובץ:Bertone2a.jpg | "ב.מ.וו 3200 CS"
קובץ:BMW 3200 CS.jpg| "ב.מ.וו 3200 CS"
קובץ:3200CS-Cockpit.jpg | "ב.מ.וו 3200 CS" - מבט לתא הנהג ולוח מחוונים


## ראו גם
* BMW
## לקריאה נוספת
* "ב.מ.וו 3200 CS" - תמונות&tbm=isch&source=iu&ictx=1&fir=S9-X98ZhTZNW2M%253A%252CYSvXkyJ2DtKbHM%252C_&usg=__vHF3qRJ-eeY2HUqG_E4CR6k0Sqo%3D&sa=X&ved=0ahUKEwjLo_mPkfPYAhWOKVAKHSmGCZEQ9QEILjAC#imgrc=S9-X98ZhTZNW2M:)
* "ב.מ.וו 3200 CS" (autoevolution.com/cars/bmw-3200-coupe-cs-1962)

## קישורים חיצוניים

* 
## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1961
3200 CS
קטגוריה:כלי רכב גרמניים